Kristoffersson i Gronholm dominen en el retorn del WorldRX a Finlàndia\nKristoffersson i Gronholm dominen en el retorn del FIA World Rallycross Championship a terres finlandeses\nKristoffersson i Gronholm dominen en el retorn del FIA World Rallycross Championship a terres finlandeses.\nKristoffersson es reafirma com el líder de la competició després de la tercera i quarta ronda celebrades al circuit finlandès de Kuvuola, circuit que havia estat fora del campionat des del 2016.\nSegona setmana consecutiva de competició i el mundial ja es postula una gran batalla entre Johan Kristoffersson i la resta dels pilots que estan obstinats a evitar un nou any de domini absolut per part el pilot suec, i sembla que ho estan aconseguint.\nEl primer dia de competició a Kuvuola va tornar a ser un miratge de la temporada 2018, aquesta temporada en què Kristoffersson no cedia ni un punt en les mànigues classificatòries i no donava opció al fet que els seus rivals tan sols es plantegessin lluitar per la posició a pista.\nEl suec va dominar la tercera ronda de la temporada de cap a peus, guanyant totes les rondes en què va participar (Q1, Q2, Q3, semis i final), és a dir el suec es va marcar un perfect o “clean sweep” tal com es coneix en l’argot rallycrosià.\n“La final va ser molt, molt bona. Vaig tenir un molt bon començament, com ho vaig fer tot el dia i d’aquí en endavant, la pista va ser similar a com estava en la semifinal, així que vam poder adaptar-nos una mica i fer alguns petits canvis per a la final que van funcionar bé. Avui he de donar gràcies a l’equip, vam fer molta feina i vam posar molt esforç en aquest cap de setmana, especialment tenint solament un cotxe en una nova pista per a aprendre. Ha estat bastant complicat, però un se sent molt bé guanyant la pràctica, Q1, Q2, Q3, semifinal i la final d’avui “, va dir Kristofferson.\nLa gran sorpresa de la jornada va ser l’actuació estel·lar del pilot finlandès convidat Juha Rytkonen, competint amb un Hyundai i20 Supercar per a l’equip GRX SET. Va ser quart en la classificació, va guanyar la semifinal dos i va acabar segon en la final, un lloc per davant de el suec Timmy Hansen, que va assaborir el podi per primer cop aquesta temporada.\nEl segon dia de competició es va desenvolupar de manera gairebé calcada a el dia anterior. Kristoffersson va marcar el top Qualifier per segon dia consecutiu, però ja vam veure que a la Q2 el pilot de Hyundai Niclas Gronholm rodava a un ritme altíssim i realitzava registres per volta dignes de lluitar de tu a tu a el suec Kristoffersson.\nI això és el que vam viure a la final. Gronholm li va guanyar la partida a Kristoffersson i va saber tancar-li la porta durant les 6 voltes d’una final disputadíssima. Gronholm i Ekstrom van buscar la joker lap en l’última volta mentre que Kristoffersson que necessitava una altra estratègia va fer el mateix en la tercera volta. El resultat va ser una última corba abans de meta d’infart amb Gronholm, Ekström, Kristoffersson i Timerzyanov enganxats a escasses mil·lèsimes de segon els uns dels altres. L’hereu de Marcus Gronholm es va adjudicar la victòria, mentre que Ekström i Timerzyanov desplaçaven a Kristoffersson del seu quart podi consecutiu.\n“Sabia que els pilots que estaven darrere em empenyerien en les corbes tancades a la final, així que em vaig mantenir en les línies interiors i només accelerant en les rectes va ser suficient. Vaig mantenir la calma i vaig tractar de no cometre cap error. Vaig cometre alguns errors, però no massa rellevants. Vaig sentir la pressió, però bàsicament va ser només per controlar la carrera quan em vaig col·locar al capdavant, i és molt bo aconseguir una victòria “, va dir Gronholm.\nAixí està el mundial després de les 4 primera proves. Johan Kristoffersson lidera el campionat amb 111 punts, seguit de Mattias Ekström amb 94 punts, el tercer contendent que ha donat un cop a la taula és Niclas Gronhölm que avança a Timmy Hansen i es col·loca tercer amb 76 punts.\nEls motors dels Supercars tornaran a rugir els dies 19 i 20 de setembre al Bikernieki National Sports Base, situat a la ciutat letona de Riga.


Equipo Nizkor - Proposició de la CUP per declarar Felip VI persona no grata.\nProposició de la CUP per declarar Felip VI persona no grata\nA la Comissió de Presidència, Drets de ciutadania,\nParticipació i Seguretat i Prevenció\nJosep Garganté i Closa, en la seva qualitat de regidor del grup municipal de la CUP Capgirem Barcelona a l'Ajuntament de Barcelona, actuant en el seu nom i representació, manifesta:\nLa institució que actualment dóna forma a l'estat espanyol és, en essència, una institució antidemocràtica basada en drets hereditaris de sang i privilegis d'arrel aristocràtica.\nSi aprofundim en el cas espanyol, ens trobem amb una monarquia que, a més de legitimar-se en drets propis de l'Antic Règim, és també directament hereva del règim franquista; el mateix dictador, poc abans de la seva mort, elegia a dit el seu successor, el rei Joan Carles I de Borbó.\nLa relació de la dinastia borbònica amb els Països Catalans ha estat una relació marcada per la cultura política de la imposició: des de Felip V, primer Borbó que va sotmetre els catalans i les catalanes a cop d'autoritarisme polític i militar -com així demostra el Decret de Nova Planta que abolia les institucions catalanes, el setge de Barcelona, o la crema de Xàtiva- fins el darrer i actual cap d'estat, Felip VI, símbol de la unitat d'Espanya, i que tres segles després del final de la Guerra de Successió continua negant el dret d'autodeterminació del poble català.\nEn l'actual procés de ruptura democràtica engegat per una part del poble català envers l'Estat espanyol, pensem que és convenient assenyalar i denunciar quin ha estat el paper de la dinastia borbònica i la corona espanyola al llarg de la història, el que representa i el que simbolitza. Des del sotmetiment dels Països Catalans per dret de conquesta, a l'actual model d'estat espanyol, arcaic i antidemocràtic.\nAtès que la institució monàrquica és anacrònica i no representa a la majoria de catalans i catalanes.\nAtès que l'actual rei ho és per herència del règim feixista encapçalat pel dictador Francisco Franco.\nAtès que la monarquia espanyola, i en concret, la dinastia borbònica, té clares connotacions d'autoritarisme polític envers els Països Catalans.\nAtès que els catalans i les catalanes tenim la ferma voluntat de construir una República independent de la monarquia espanyola i amb plena sobirania.\nAtès que l'Estat espanyol és, encara a dia d'avui, una presó per la resta de pobles de la Península Ibèrica sotmesos a la corona.\nPer tot això i d'acord amb el que estableix l'article 55.1 del Reglament Orgànic Municipal, formulem la següent:\nPRIMER.- Declarar persona non grata Felip VI i a tota la Casa Reial Espanyola al municipi de Barcelona.\nSEGON.- Retirar totes les medalles, honors i reconeixements que l'Ajuntament de Barcelona hagi entregat i/o realitzat a la Casa Reial Espanyola\nTERCER.- Instar a la resta de municipis de l'Àrea Metropolitana de Barcelona a revocar qualsevol acord que doni algun tipus de reconeixement o honors a la Casa Reial Espanyola o als seus membres.\nJosep Garganté i Closa, regidor del grup municipal de la CUP Capgirem Barcelona a l'Ajuntament de Barcelona\nA 4 de juliol de 2016, Barcelona (Països Catalans)


Bloc de notes de Josep Romeu: Reforma Constitucional? Ja s’ho faran!\nReforma Constitucional? Ja s’ho faran!\nLa proposta del PSOE-PP per modificar la Constitució espanyola tirarà endavant, naturalment, perquè tenen els vots necessaris per a fer-ho; al capdavall és la seva Constitució. I, des del seu punt de vista, ni tan sols cal que la reforma sigui referendada amb una consulta a la ciutadania. Els grups minoritaris a les cambres espanyoles no tenen el nombre suficient per a forçar la convocatòria d’un referèndum, que no faria més que retardar la reforma imposada des d’Europa.\nDavant d’aquesta reforma de la Constitució espanyola hi ha diferents opcions. Una opció seria la de no voler-hi saber res amb l’argument que aquesta no és la nostra Constitució, que nosaltres no hi tenim res a fer, en tot cas sempre hi tenim les de perdre, i que qualsevol reforma sempre serà en contra nostra. Una segona opció, la convergent, és la de donar per bona la filosofia de la reforma i procurar només, o fer-ho veure, que d’alguna manera quedi salvaguardat (cosa que no és possible) l’autogovern de Catalunya; com a mínim, afegir-hi aquest matís testimonial, per no dir ras i curt que s’està d’acord amb el PP-PSOE. La petició d’un Referèndum no serviria per a gaire més que per a retardar-ne l’aprovació, cosa que incompliria el compromís contret amb les autoritats europees, i per a posar en evidència el malestar d’alguns sectors de la societat, sabent a més que a partir del novembre anirem de mal a pitjor; però tot plegat seria fàcilment neutralitzat pel PP-PSOE, que miraran d'estalviar-s'ho. Una altra opció, no menys testimonial, és la d’aquells que pretenen aprofitar la reforma de la Constitució per a introduir-hi altres temes: el dret a l’autodeterminació o la limitació de l’espoli fiscal. Com a arguments per a rebutjar la Constitució, reformada o no, poden servir, però seria quimèric que hi hagués algú que es pensés que mai es farà una reforma de la Constitució per a reconèixer els drets dels ciutadans, bascos o catalans, a decidir sobre el seu futur.\nPersonalment, i sense fer-ne una qüestió transcendent, em quedaria amb la primera opció. Entrar en el debat de si es pot reformar o no la Constitució sense un Referèndum, quan legalment no hi ha cap obligació de fer-ho si no es toca un tema fonamental; entrar en el debat de si cal que en aquesta reforma s’hi faci constar el paper de les comunitats autònomes o que, per a no ferir susceptibilitats, es redacti de forma ambigua que pugui interpretar-se que no es limiten les competències autonòmiques però que deixi les mans lliures al Govern espanyol per a fer-ho; entrar en el debat de si aprofitant aquesta reforma es pot proposar, sabent que serà rebutjat, que s’inclogui també una limitació de l’espoli fiscal o de la solidaritat interterritorial, o que s’inclogui el dret a l’autodeterminació; entrar en aquesta mena de debats, sabent que els vots del PP-PSOE faran passar l’aigua pel seu molí, em sembla que és participar del seu joc, i en definitiva donar-los cobertura democràtica.\nPublicat per Josep Romeu a 01:46


Fuga mundi | LA NAU\nPublished on 14 Novembre, 2019\nQui no ha sentit alguna vegada el desig d’apartar-se del món?\nTots hem tingut moments de desànim o de desconcert, ja sigui fruit d’un esdeveniment personal, o bé quan hem cregut percebre el món com a quelcom incomprensible i ple de torbació. És així, doncs, com individus provinents de tota condició o latitud han buscat recer en espais allunyats del món.\nEls jardins, les muntanyes o els boscos han estat dels llocs més freqüentats (penso ara en Petrarca o en Thoreau), però també no han estat poques les construccions humanes que han afavorit el recolliment, el silenci o la creativitat. Em refereixo als monestirs o a simples cambres, com més senzilles millor. Com diu el sociòleg Rémy Oudghiri a la introducció del seu llibre Petit éloge de la fuite hors du monde* (i que és el motiu principal que ens ha empès a escriure aquest article): “Fugir del món (fuga mundi) no és sinó una altra manera d’iniciar-se en el vertader”. Qui fuig del món, sol portar una vida simple, anònima i frugal, tal com recomanava, per exemple, Epicur.\nEl llibre és una delícia. Al llarg de breus capítols, l’autor fa una anàlisi de com han entès la fuga mundi una colla d’artistes de diverses èpoques, i com aquest fenomen s’ha expressat en algunes de les seves obres. Ells mateixos han estat protagonistes de diverses fugides. Com diu Oudghiri, el verb fugir, per alguns, és començar a ser. És reivindicar el ser per sobre del tenir. Ser (o tornar a ser) un mateix (i que per diverses circumstàncies no s’havia acomplert).\nPetrarca fuig de la multitud, i anhela viure enmig de la natura, lluny dels homes, en la més absoluta solitud. No es tracta de fugir per allunyar-se del món, sinó d’apropar-se a ell. El poeta italià ho farà a través de l’estudi i de l’humanisme.\nRousseau també estima la solitud. Deixa París l’any 1756 i se’n va a viure als boscos. Com a guia pren el seu cor. “Apartat del món disposa del temps necessari per a la reflexió filosòfica”, escriu Rémy Oughiri. Deixar el món és una forma per coneixe’l millor.\nForça s’ha escrit sobre la fugida de Tolstoi, en els darrers dies de la seva vida (morirà, de fet, en una petita estació ferroviària mig abandonada). El seu sentit últim és encara un enigma. De fet, fuig sense saber el trajecte que seguirà. Però fugir és viure; retrobar, en tot cas, una vida més sincera i autèntica. O el que és el mateix, trobar-se davant per davant amb la veritat.\nFlaubert fuig de la vida burgesa, rebutja tota convenció social. Viu en l’art; sent devoció per l’escriptura. És el que desitja fer més en aquest món.\nGauguin i Le Clézio fugen del món occidental. La seva és una escapada perpètua a mons salvatges, encara no contaminats. En tot cas, la imaginació, en les seves obres, ja és una fugida d’un món pesat i feixuc cap a un altre de més suggestiu. Com en Flaubert, l’art és un pont que uneix els dos mons, per dir-ho d’alguna manera.\nEn la novel·la El pressentiment, d’Emmanuel Bove, el personatge principal fuig, com Flaubert, de la vida burgesa, però aquest cop per no moure’s de la seva ciutat. Simplement abandona el barri dels rics on viu i se’n va a una de les parts més pobres. En el fons és una fugida interior, el desig de viure amb senzillesa.\nPascal Quignard, un altre dels autors escollits, pensa que el secret d’una vida autèntica consisteix a no acceptar mai ser reduït a una “identitat”. Per a ell, la soledat et porta a la felicitat, i llegir i escriure són altres maneres d’apartar-se del món. La fugida, lluny de ser un fi, és un mitjà que conté alhora un compromís ferm i autèntic.\nPetit éloge… pot fer parella amb un altre llibre també exquisit i molt recomanable, Histoire du silence, d’Alain Corbin (traducció catalana publicada per Fragmenta). Com el silenci, i els matisos que conté, ens acaba aportant calma i tranquil·litat, però també la reflexió necessària enfront dels embats del món actual. Saber guardar silenci és una virtut, avui, o una renúncia? Restar en silenci i prendre partit per l’acció són contradictoris?\n*Edició castellana amb el títol de Pequeño elogio de la fuga del mundo. Rémy Oudghiri. Traducció d’Ana Nuño. Alfabeto Editorial, 2019. L’original en francès va aparèixer l’any 2014.\nEdward Hopper. Cobb’s Barns, South Truro, 1930-1933.\nEntrada prèviaJardins literaris\nEntrada següentParadisos perduts


El TSJC assegura que el jutge no ha demanat els últims interrogatoris de la Guàrdia Civil\nLa Fiscalia Superior de Catalunya porta les regnes de la investigació\nEl jutge prorroga un altre mes el secret de sumari, en vigor des de gairebé l'inici de la investigació\nEls agents interroguen Joan Ignasi Elena, portaveu del Pacte pel Referèndum, i Jaume Clotet, director de Comunicació del Govern\nJoan Ignasi Elena, entrant a la caserna de la Guardia Civil a declarar ©SANDRA LÁZARO\nETIQUETAS: Joan Ignasi Elena, jaume clotet, referèndum, proces sobiranista, indèpendencia de Catalunya, referendum, 1-O\nLa campanya a favor del referèndum té un nou escenari: la comandància de la Guàrdia Civil de la Travessera de Gràcia de Barcelona. Per allà han desfilat entre aquest dimecres i aquest dijous per ser interrogats pels agents tres alts càrrecs del Govern i també Joan Ignasi Elena, coordinador i portaveu del Pacte Nacional pel Referèndum, una plataforma no governamental que agrupa partits, sindicats i entitats tant partidàries com contràries a la independència però que estan a favor d'un referèndum pactat amb l'Estat.\nEls interrogatoris de la Guàrdia Civil s'emmarquen en la causa oberta sobre els preparatius de l'1-O oberta pel titular del jutjat d'instrucció 13 de Barcelona, Juan Antonio Ramírez Sunyer. El magistrat manté el secret de sumari de la causa des dels seus inicis i aquest dijous ha decidit prorrogar-lo un altre mes.\nMalgrat que les indagacions sobre el referèndum efectuades per la Guàrdia Civil, que actua com a policia judicial, han estat avalades pel jutge, Sunyer, en la interlocutòria de la setmana passada en què va negar a la CUP seva personació en el cas, va assegurar que la causa "no té per objecte l'organització política ni la convocatòria d'un referèndum".\nTota una paradoxa, que ha augmentat més, si és possible, aquest dijous amb l'interrogatori per part de la Guàrida Civil del coordinador del Pacte pel Referèndum, Joan Ignasi Elena. A Elena, de fet, l'han interrogat sobre la gestió econòmica i el manteniment del web del Pacte Nacional pel Referèndum. Per la seva banda, l'interrogatori d'aquest dijous el director de Comunicació del Govern, Jaume Clotet, ha versat sobre els preparatius de l'1-O.\nAquest dimecres, dos alts càrrecs van ser interrogats en relació amb la posada en marxa de les webs que informen sobre el referèndum i la campanya institucional sobre el registre de catalans a l'estranger que va llançar el Govern.\nEl paper de la Fiscalia Superior\nQuè investiga, doncs, el jutjat d'instrucció 13? En teoria, les revelacions sobre presumptes il·legalitats de la Generalitat revelades per l'exjutge Santi Vidal. El magistrat va iniciar la causa després d'admetre a tràmit sengles querelles de l'advocat Miguel Durán i el partit ultraconservador VOX contra el mateix Vidal, el secretari d'Hisenda, Lluís Salvador, i l'assessor governamental Carles Viver Pi Sunyer.\nNo obstant això, el jutge no ha citat encara a declarar com a imputats cap dels tres. En un comunicat, el Tribunal Superior de Justícia de Catalunya (TSJC), ha indicat aquest dijous que els interrogatoris d'aquests dies a la comandància de la Guàrdia Civil "no han estat sol·licitats pel magistrat d'instrucció 13 de Barcelona".\nD'altra banda, tot i les crítiques del Govern, que aquest dimecres va anunciar que es querellaria contra el jutge i la Guàrdia Civil per vulneració de drets fonamentals, els agents no van per lliure, sinó que segueixen les ordres directes de la Fiscalia Superior de Catalunya -i no del fiscal del jutjat d'instrucció 13-, segons ha informat El Punt Avui i han confirmat fonts jurídiques a aquest diari. El magistrat, d'aquesta manera, pràcticament ha deixat al ministeri públic la direcció de la investigació.\nAmb tot, cal afegir que tots els alts càrrecs i funcionaris de la Generalitat que han estat citats a declarar com a testimonis s'han presentat a la comandància de la Guàrdia Civil malgrat que la llei no els hi obliga.\nJaume Clotet, director de Comunicació del Govern, surt de la comandancia ©SANDRA LÁZARO\nLes indagacions que es coneixen, tot i el secret de sumari, ordenades pel jutge desmenteixen la seva pròpia afirmació que no investiga el referèndum. Per exemple, el magistrat va autoritzar a la Guàrdia Civil a anar al Teatre Nacional de Catalunya per requerir informació de l'acte sobre el referèndum organitzat per Junts pel Sí.\nDesprés d'obrir la investigació, el jutge va acordar en primer lloc preguntar al Senat si Santiago Vidal continuava formant part de la cambra alta, per certificar que ja havia abandonat el seu escó i no era aforat. Així mateix, el jutge va requerir el passat 1 de març al Parlament la transcripció de la compareixença del vicepresident de la Generalitat, Oriol Junqueras, en la qual va desmentir amb un rotund "no, no, no i no" el contingut de les xerrades de Vidal. Poc després, el magistrat va acordar decretar el secret de sumari i encarregar la investigació a la Guàrdia Civil.\n| 27/07/2017 - 17:53h


Fa un mes em vaig intentar suïcidar. Aquesta, però, no és la notícia, i tampoc no és el motiu que em porta a escriure: intents de suïcidi, i suïcidis complets, n’hi ha cada dia. No són notícia no pas per la seva quotidianitat, sinó perquè a la nostra societat la mort és un tabú fins i tot si és voluntària. Allò que em porta a escriure és la voluntat de llum. La voluntat d’una llum concreta: aquella que vull posar al voltant del suïcidi, que per molts, fins i tot per aquells qui t’han d’acompanyar en el moment dificilíssim del rescat, és un misteri o, fins i tot, una irresponsabilitat, una culpa, un ultratge.\nRecordo que era al llit i dos homes que havien vingut amb una ambulància van entrar a l’habitació. Un d’ells va mantenir-se en silenci, impertèrrit, no sé si per professionalitat, per costum o per protocol. L’altre, però, va prendre l’actitud contrària. Em va mirar i va dir: ‘venga, levántate, aquí no estamos para cachondeos’. Aixecar-me se’m feia físicament, objectivament, gairebé impossible. Projectant en mi una voluntat en aquells moments inexistent, l’home que parlava va afegir: ‘venga, ¡que te muevas!’\nEntre tots dos, el silent i l’atrevit, van aixecar-me del llit. Per arribar a l’ambulància havíem de baixar les escales; el meu estat, però, em va fer caure. Quan era a terra vaig notar una mà que em premia molt fort l’estèrnum. Recordo el dolor (que va durar uns quants dies) i un altre cop el mot cachondeo. També recordo que vaig demanar si podia baixar les escales amb el cul, perquè no podia moure les cames. Lacònic i orgullós, va dir: ‘no, no se puede’. No cal dir que les escales eren les de casa meva, la meva pròpia.\n¿Por qué te tiras? Venga, levántate, ¿no ves que estás haciendo sufrir a tu familia?\nUn cop a baix l’atrevit va desfer-se, amb el seu tacte i savoir-faire característics, de la meva mare. Quan ja érem gairebé a la porta, vaig tornar a caure. ‘¿Por qué te tiras? Venga, levántate, ¿no ves que estás haciendo sufrir a tu familia?’ i acte seguit: ‘¡QUE NO, SEÑORA, QUE NO PUEDE VENIR!’ Suposo que ell tampoc no ho devia veure, que estaba haciendo sufrir a mi familia.\nA l’hospital em va fer seure en una cadira de rodes i va quedar-se una bona estona amb mi. Cada cop que se’m dirigia ho feia amb una insolència carregada de rancúnia. Era evident que creia que s’estava dirigint a una persona imbècil, o, com a mínim, a una persona més imbècil que ell mateix. Feia seves totes les indicacions de la metgessa i assumia, altre cop acríticament, que no les voldria seguir. Qui sap per què va creure que era adequat recordar-me tot el dolor que causaria si no les seguia, o si no ho feia tan ràpidament com el seus agosarats privilegis l’hi haurien permès. Finalment vaig quedar en mans del personal de l’hospital i ell va marxar. L’home que callava ho seguia fent.\n“Cal que tots els professionals de l’àmbit sanitari tinguin formació especialitzada en trastorns mentals”\nEspero que aquest text serveixi per il·luminar, com a mínim i encara que sigui tènuement, dues veritats que és necessari que s’escampin. La primera, que cal que tots els professionals de l’àmbit sanitari tinguin formació especialitzada en trastorns mentals. La segona, que intel·ligència i trastorn mental ni s’impliquen ni s’exclouen mútuament: és perfectament possible ser intel·ligent i tenir un trastorn mental alhora, de la mateixa manera que és perfectament possible ser intel·ligent i no tenir-ne cap. Ni som imbècils ni som genis: som només humans que patim molt.


Hotel Planet Bhaktapur Bhaktapur Nepal - Ofertes d'hotels amb els MILLORS DESCOMPTES EN LÍNIA\nVeure tots els 61 allotjaments a Bhaktapur.\nJhaukhel, Bhaktapur, Bhaktapur, Nepal - Veure al mapa\nTé alguna pregunta per a Hotel Planet Bhaktapur?\n2 llits dobles petits o 3 l...\nBarri Bhaktapur Bhaktapur Bhaktapur Bhaktapur Bhaktapur Bhaktapur\nMés informació sobre Hotel Planet Bhaktapur\nPer als viatgers què vulguin captar les imatges i els sons de Bhaktapur, Hotel Planet Bhaktapur és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Temple Salan Ganesh, Temple Bhimsen, Museu del Bronze i el Llautó.\nHotel Planet Bhaktapur ofereix un servei impecable i compleix amb totes les exigències dels més experimentats viatgers. L'hotel ofereix servei d'habitacions 24 hores, Wi-Fi gratuït en totes les habitacions, Zones públiques amb Wi-Fi, aparcacotxes, aparcament de cotxes per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, connexió sense fils a internet (cortesia), habitacions per a no fumadors, calefacció, servei de despertador a cada habitació. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Si buscau un allotjament còmode i adequat a Bhaktapur, faci de Hotel Planet Bhaktapur la vostra llar.\nTots els tipus de viatgers (37)Parelles (8)Viatgers en solitari (14)Famílies amb infants petits (1)Famílies amb infants grans (5)Grups (9)


Dos ferits en caure una palmera sobre un cotxe a Orihuela\nUn home de 26 anys i una dona de 42 han resultat ferits per contusions i cervialgia en un accident provocat per la caiguda d'una palmera.\nUn home de 26 anys i una dona de 42 han resultat ferits per contusions i cervialgia en un accident provocat per la caiguda d’una palmera.\nPel que sembla, l’exemplar s’ha precipitat sobre un cotxe en la carretera entre Campaneta i San Bartolomé, a Orihuela, i el vehicle que li seguia no ha pogut esquivar-ho i han col·lisionat.\nDel succés s’ha donat avís a les 8.00 hores, segons ha informat el Centre d’Informació i Coordinació d’Urgències (CICU).\nFins al lloc s’ha desplaçat una unitat de Suport Vital Bàsic (SVB), l’equip sanitari del qual ha assistit un home de 26 anys, ocupant del primer vehicle; i una dona de 42 anys, ocupant del segon.\nEls dos ferits han sigut traslladats en l’ambulància SVB a l’Hospital Vega Baja d’Orihuela, tots dos per cervicalgia i contusions.


La gran nit de Ter Stegen Messi havia avan�at els de Luis Enrique per� Chicharito va fer la igualada poc despr�s en un partit on el jugador del filial Kaptoum va ser titular per acabar rellevat pel giron� Gerard Gumbau al segon temps\nPoques vegades se li presentar� al Bayer Leverkusen una ocasi� com la que va desaprofitar anit de v�ncer el Barcelona, davant el qual va empatar (1-1) perdent d'aquesta manera el darrer tren cap als vuitens de la Lliga de Campions. Finalitzada la fase de grups, l'equip alemany jugar� la Lliga Europa, mentre que els blaugrana, com a primers, i el Roma, passen a vuitens. En un partit per oblidar del Barcelona, en el qual van tenir minuts els actors secundaris, l'equip de Luis Enrique va firmar una actuaci� poc convincent, per cobrir l'expedient, davant la imprecisi�, els errors en la passada i l'angoixa d'un Bayer que va tenir l'equip blaugrana contra les cordes en moltes ocasions. Ter Stegen va ser el millor dels catalans, reivindicant-se com un porter ben v�lid per al Bar�a.Partit travat el que es va trobar el Barcelona al BayArena, encara que bastant semblant al que li va plantejar el Leverkusen al Camp Nou en l'anada, amb una pressi� asfixiant que va fer que la defensa blaugrana perd�s moltes pilotes. El Bar�a va apostar per rotacions, i totes les l�nies van perdre algun titular, com la medul�lar, on Busquets va caure de l'onze i en el seu lloc un esfor�at Samper no va poder mantenir el seu nivell. La cont�una recuperaci� de pilotes i la impossibilitat de jugar amb cert criteri va portar el Bar�a a viure gaireb� tota la primera part encaixonat al seu camp. En una de les p�rdues, �alhanoglu va tenir una bona ocasi� ja en el minut 3, per� la pilota es va perdre ajustada al pal. Els errors del Barcelona eren la t�nica d'un equip que havia donat l'alternativa al jove volant Wilfrid Kaptoum (19 anys, rellevat a la segona part pel giron� Gumbau), i que en atac va posar Sandro i Munir com a acompa?nyants de Messi. Una falta de Samper en la vora de l'�rea a Wendell va permetre un servei a �alhanoglu, en una acci� en qu� Ter Stegen va tenir una resposta encertada. La primera sortida amb decisi� del Bar�a cap a la porteria de Leno la va tra�ar al quart d'hora, en un xut potent de Sandro, que el porter va aturar. En el 20, el titubeig de Rakitic a l'hora de decidir quina opci� escollia per fer una passada llarga va trobar l'arrencada de Messi, per habilitar-lo en un u contra u amb el porter, a qui l'argent� va driblar i va batre (0-1) . El Bayer va seguir ferm amb la seva missi� de no deixar ni un metre quadrat de respir per als blaugrana i tres minuts despr�s Chicharito es va trobar amb una pilota dins l'�rea per afusellar a gol (1-1). La r�plica del Bar�a hauria pogut arribar immediatament en una passada d'Alba a Messi, per� l'argent� no va ajustar b� la pilota, que va sortir fora. Una altra acci� de recupeaci� amb perill es va produir al 39, en qu� Ter Stegen va tornar a realitzar una bona intervenci�. El Bar�a del control de la pilota, de marcar la pauta i la pausa estava desdibuixat.El gui� no va canviar a la segona part. Al minut 48, una acci� mal defensada del Bar�a va deixar una altra vegada Hakan �alhanoglu en una posici� immillorable, per� el seu xut va sortir lleugerament desviat. Gaireb� sense deixar respirar el seu rival, el Bayer va elaborar una altra acci� en qu� el fort xut de Bellarabi va acabar amb la pilota rebotada en Chicharito. El BayArena va voler cantar el gol en el 60 quan Bellarabi es va plantar davant Ter Stegen, per� l'alemany del Bar�a va aguantar b� i va evitar el 2-1, que hauria mantingut amb vida els locals a la Champions. En els millors moments del Leverkusen, Kampl tamb� va tenir la seva opci� en un xut lluny� que el porter blaugrana va enviar a c�rner. Bellarabi, al 74, tamb� ho va intentar des de lluny, sense encert. En el 80, el Bar�a va aprofitar que al Bayer li flaquejaven les cames i en un r�pid contraatac Sandro se'n va anar fins a la l�nia de fora, per� el seu xut ras el va tallar Leno, per evitar que Messi i Munir concretessin la passada. Ter Stegen va acabar amb les opcions del Bayer en un xut de Chicharito, en treure una pilota que feia pinta de 2-1.


Un periodista denuncia la censura i la manipulació a la premsa andorrana - La Valira\nEl periodista Enric Revuelta, que treballa a la redacció del Diari d’Andorra, ha escrit un valent article d’opinió en les pàgines d’aquest mitjà de comunicació, on denuncia les dificultats que experimenten els professionals de la informació a l’hora de desenvolupar la seva feina. A partir d’algunes situacions personals viscudes des que treballa a Andorra, Enric Revuelta fa un sever diagnòstic de la situació de la llibertat de premsa al Principat i de les pressions sovintejades que pateixen els periodistes.\nEnric Revuelta és un experimentat periodista català que, abans de fitxar pel Diari d’Andorra, ha exercit tasques periodístiques al diari Ara i a la Xarxa. També ha treballat a la delegació de la Generalitat a França i Suïssa.\nPer l’interès d’aquest testimoni, reproduïm el text redactat per Enric Revuelta:\n“Treballar com a periodista a Andorra no és fàcil. Malgrat que considero que encara em falta trepitjar molt terreny, endinsar-se com a comunicador a les contrades i als forts pendents del Principat demana en moltes ocasions un bon estat de forma per aguantar el tipus. Jo, que em considero un aficionat empedreït del ciclisme, em pregunto si a vegades –i amb tot el respecte– se’m fa més dur haver de lidiar amb un port de primera categoria o amb segons quines fonts amb la pell molt fina.\nFa un any i mig que treballo al país i ja les primeres setmanes vaig notar que seria complicat treballar amb llibertat de moviment. En altres indrets on he tingut l’oportunitat de redactar, no m’havia trobat amb determinades situacions que aquí m’han generat perplexitat. Tampoc vull defugir de la responsabilitat que tenim els periodistes a l’hora de tractar les informacions amb responsabilitat i rigor, i excusar-nos quan hem comès un error, però la nostra feina, que té un gran ressò perquè ens devem a la gent que ens llegeix o ens escolta, podríem fer-la amb més facilitat si entre tots ens hi posem.\nFins fa poc, no m’havia trobat en situacions que per a mi han estat inversemblants, com ara que un responsable se’t posi pel mig quan a un ministre li vols preguntar un tema que saps que no és de la seva competència, però que en aquell moment creus és oportú preguntar-li. En altres indrets, el representant et respon, acostuma a llançar pilotes fora, i ja està. O que vagis a una roda de premsa en què et limiten a només quatre el nombre de preguntes, o que assisteixis a una presentació en què et diguin que “això és el que has d’escriure al text”. Tampoc havia rebut trucades del cap de premsa d’un partit preguntant-me per quin motiu havia decidit enfocar el tema d’una manera i no d’una altra, ni que una font em demanés, minuts abans de començar una entrevista, que prèviament l’hi hauria d’enviar perquè la pogués revisar abans de la publicació.\nÉs evident que les informacions no deixen ningú indiferent i que s’ha de saber encaixar les crítiques en sentit constructiu, però si volem una opinió pública forta, un debat profund i no caure en l’autocensura, cal madurar l’esperit comunicatiu”.


Mar de fons: Zapatero, a la deriva (publicat a l'Avui)\nZapatero va a la deriva. És una caricatura del polític que defensava l'Espanya plural i del president que va trencar motllos en drets civils. Un any després de la reelecció, ha perdut el nord. Pensant que en la seva persona concentrava l'essència d'un gran estadista, va iniciar la legislatura sense pactes estables i ara, en un exercici com a mínim patètic, en plena crisi, recorre el Congrés suplicant suports a esquerra i dreta. Però el més trist és la seva abducció per les tesis del PP en assumptes com la immigració i, sobretot, la qüestió nacional. Quan Kosovo va proclamar-se independent no vaig poder evitar contemplar amb ironia els que ho consideraven l'avantsala de la independència de Catalunya. Les trajectòries d'ambdós països, per sort, no tenen res a veure. Ara bé, l'actitud del govern central, negant-se a reconèixer el nou país, és, ja, obscena. Com obscè ha estat l'anunci de la retirada de tropes, obeint, només, a ridículs motius de consum intern. Però la gota que ha fet vessar el vas de la decència és el menysteniment de l'Estatut i la tortura psicològica (Ernest Maragall dixit) de la negociació del finançament. Zapatero, allunyat del PSC perquè no va renunciar a la presidència del govern a favor de Mas, no s'està de desgastar-los amb unes xifres i un model inacceptables. Zapatero, reconvertit en socialista conservador, no sap relacionar-se amb l'esquerra catalana, sempre, i per definició, més avançada. I és que Zapatero, com va fer González en el seu moment, voldria aliar-se amb la dreta catalana i retornar al peix al cove com a senzilla i estàtica relació bilateral. L'esquerra espanyola sempre ha viscut més còmoda amb la dreta catalana. Per la qual cosa Zapatero, no en dubteu, voldria, vol, CiU a la Generalitat.\nPublicat per Mar a 13:31\nEtiquetes de comentaris: catalunya, Espanya, esquerres, Estatut, finançament, política, socialisme, Zapatero\nDoncs això del Kosovo trobo que és una estampa molt hispànica, vull dir que em recorda el Quixot carregant contra els molins de vent. Què gran era Cervantes.\n24 de març de 2009, a les 22:03\nDes de l'"Apoyaré" de fa uns quants anys Zapatero no ha deixat de mentir als catalans. Al mentider, però, tard o d'hora se li acaba el crèdit i ja no se'l creu ningú, i ara cau en picat en un pou sense fons. Aviam si així ens desempalleguem d'aquest socialisme ranci estatal.\n27 de març de 2009, a les 3:11


S'acosten noves formacions per al teu comerç!\nInici | Actualitat | Notícies | S'acosten noves formacions per al teu comerç!\nLa Direcció de Comerç, a través de Barcelona Activa, posa a l’abast dels comerços de la ciutat nombrosos cursos formatius: formacions sobre digitalització, normativa legal, estratègies de màrqueting o fins i tot cursos per dissenyar. L’estiu és un bon moment per descansar, però també per fer recerca dels cursos que pots fer el curs que s’acosta.\n“Obert al futur” és un programa de Barcelona Activa sobre formació en gestió empresarial i noves tecnologies adaptada a les necessitats dels professionals dels comerços i serveis de proximitat. Aquesta iniciativa, que compta amb la col·laboració dels districtes i les associacions de comerciants, té per objectiu fer avançar el comerç de Barcelona en competitivitat, innovació i sostenibilitat.\nEl programa de Barcelona Activa consta de càpsules i tallers formatius gratuïts de 2, 3 o 6 hores de durada que responen a les necessitats actuals dels comerços. A més, els tallers presencials s’imparteixen en diferents equipaments de la ciutat i estan pensats perquè el personal comercial hi pugui participar fàcilment. És per això que a l’agost s’aturen…, però tornen amb força el setembre.\nTriar l’àmbit de la formació\n“Obert al futur” ofereix tres eixos temàtics:\nGestió estratègica del comerç. En aquest àmbit, les formacions són presencials i de curta durada, normalment una sola sessió de 2 hores. Reduir la despesa energètica o fer una bona gestió dels residus són algunes de les qüestions que s’aborden.\nEines de màrqueting digital per al comerç. Aquest àmbit és el que concentra més formacions. Sol ser una sola sessió, de 14 a 17 hores, però es repeteix en diferents llocs i dates per facilitar la participació del màxim nombre d’assistents. Fomentar la professionalització a les xarxes (crear webs per vendre per internet, Google Analytics), dinamitzar canals en línia orientats al comerç (trucs per a Instagram, Twitter o per dominar el logaritme de Facebook) o eines per a la millora professional (logotips o gestió d’imatges) són alguns dels temes que es tracten.\nCaptació i fidelització de la clientela. En aquesta formació s’aprofundeix en l’estratègia per atraure clients i fidelitzar-los. S’imparteixen, per exemple, cursos sobre aparadors o sobre tendències de comerç.\nL’estiu és un bon moment per a descansar, mirar amb distància el curs comercial que s’acosta i organitzar-lo per treure’n el màxim partit. Aprofita les formacions que ofereix Barcelona Activa per reimpulsar el teu negoci!


Ja hem completat la 1a Etapa de la "Ruta del Cister" GR 175 | Club Excursionista Arítjol\nDg, 21/02/2016 - 21:22 — pepe\nArrivats a la població del Pla de Santa Maria ens apropem a l'antiga fàbrica on ara s'ha habilitat un espai per gaudi dels vilatans, amb la seva majestuosa bassa. Allí prenem un refresc i continuem cap a Figuerola del Camp.\nFiguerola, al peus de la Serra de Miramar, ens rep amb els braços oberts, però el grup ja pensa més amb el dinar i, sobre tot, amb la pujada que a partir d'aquí ens espera.\nArribats al Coll de l'Era del Caterí ens disposem a dinar. Entrepans i carmanyoles surten de les motxilles, després fruita i fins i tot xocolata i café... molt bé Gabriela!\nUn cop ben dinats seguim la carena i arribem, a tocar del GR, al Castell de Prenafeta amb unes vistes de la Conca de Barberà veritablement sublims.\nEl camí, ara tot baixada, ens deixa en vint minuts al poblet de Prenafeta, fi de l'excursió d'avui. El diumenge 13 de març ens toca la 2a Etapa que des de Prenafeta ens portarà fins al Monestir de Poblet .\nTeniu les fotos en el següent enllaç: FOTOS


Qui pot sol·licitar-nos documents mitjançant préstec interbibliotecari\nPoden sol·licitar-nos documents biblioteques i unitats de documentació i informació, tant espanyols com a estrangers, públics o privats. El nostre servei no admiteix sol·licituds d'usuaris individuals que no siguin del Sistema Sanitari Públic de les Illes Balears.\nQuins tipus de documents servim\nBibliosalut atendrà peticions de documents que formin part de la seva col·lecció: articles de revistes, llibres, i capítols de llibres. Pots accedir als nostres catàlegs des del menú de la dreta.\nCom podeu sol·licitar-nos documents\nPodeu sol·licitar-nos documents a través del vostre sistema GTBib-SOD o ILL17, de gestió del Servei d'Obtenció de Documents. Si no disposau de cap d'aquests dos sistemes de gestió, contactau amb nosaltres, i us facilitarem unes claus d'accés per a què pugueu demanar-nos els documents a través d'un formulari.\nEn quin format enviam els documents\nEls articles de revistes i els capítols de llibres els enviam sempre en format electrònic, i els llibres per correu postal.\nQuin preu tenen els documents\nBibliosalut aplica les tarifes REBIUN, pagant-se mitjançant transferència bancària, una vegada rebuda la corresponent factura. S'admeten dipòsits i comptes compensats, estudiant-se acords de gratuïtat recíproca.\nEn quant de temps servim els documents\nEl temps de resposta depèn de factors diversos, però normalment servint els documents en format electrònic el mateix dia en què es fa la petició o, depenent de l'hora en la que s'ha fet la petició, el següent dia laboral.\nEn el cas dels llibres, el préstec és per un període de 30 dies, i es subministren en una mitjana de 5 dies laborals. Si desitjau ampliar aquest termini haureu de demanar-nos una pròrroga. Els documents originals només podran consultar-se a les dependències de la biblioteca sol·licitant, i hauran de ser retornats a Bibliosalut en perfecte estat.


Relat "A la princesa més delicada de totes, la meva fillola."\nInici > detall del relat: A la princesa més delicada de totes, la meva fillola.\nDe cop he entropessat amb la capsa que tants records guarda, l’antiga caixa de música que em va regalar ma mare per guardar les joies al fer la comunió. Al moment s’ha obert i ha començat a sonar la dolça melodia de corda, serena i tranquil•litzadora, deixant en l’aire un toc de sensibilitat i tendresa que t’atontava completament.\nI de sobte, envaïda per aquest perfum matern m’han vingut a la ment tot de pensament sobre la petita Cloe. Tendres clar. Acaba de néixer i ja havia canviat la meva vida per complert. És veu tan fràgil, tan delicada... Qualsevols ulls podrien apreciar la bellesa que desprèn juntament amb els seus pares; algo inigualable el naixement d’una nadó.\nSense donar-me conta, els meus ulls han començat a deixar anar algo semblant a les llàgrimes, però estava clar que aquestes no eren perquè no estava gens trista, jo era totalment i completament feliç! Doncs estava plorant de felicitat? Era això possible?\nUna nova i emocionant vida acaba de començar i tingues per clar princesa que serà molt plena.\nApenes et coneixo, no has definit la teva personalitat encara, però algo tinc molt clar, t’estimo.


En busca de la millor fotografia del món geganter - Tornaveu\nDilluns, 8 de novembre de 2021 12:15h\n'Gegant Vell', d’Albert Caelles, una de les obres guardonades en l'edició anterior\nUn any més, l’Agrupació de Colles de Geganters de Catalunya posa en marxa el Concurs Nacional de Fotografia El Fet Geganter, un certamen que busca difondre l’activitat gegantera i tots els àmbits relacionats –gegants, capgrossos, músics i imatgeria festiva en general–, i els seus valors. El concurs, que arriba enguany a la seva 21a edició, compta amb dues categories, general i jove, i augmenta la quantia en premis.\nEl concurs estableix una categoria general, el Món Geganter, i una categoria jove, destinada als joves entre 12 i 20 anys. Les fotografies poden ser en color o en blanc i negre, amb tècnica lliure, i s’hauran de presentar en format digital mitjançant un formulari al web.\nEn aquesta edició, el concurs atorgarà tres premis en la categoria general (valorats amb 400, 300 i 150 euros) i un premi Jove els premis, recompensat amb 150 euros.\nLa passada edició del concurs va estar molt marcada per la pandèmia, amb fotografies de gegants confinats o amb mascaretes, i també amb nombroses imatges històriques –ja que l’Agrupació, per compensar que les molt poques sortides i trobades geganteres, va convidar els participants a rescatar imatges de festes anteriors, però també va aconseguir una alta participació, amb un total de 95 fotografies presentades.\nL’acte de lliurament serà el 18 de desembre de 2021, al Parc d’Atraccions del Tibidabo, en el marc del centenari de la Talaia i festa gegantera. S’exposaran les fotografies guanyadores durant la diada, i la resta de fotografies es podran veure a La Nau, Cultura i Tradicions de Sant Feliu de Llobregat.


El ple d’abril votarà unes condicions menys restrictives per als centres de culte | Canal Terrassa\nEl ple d’abril votarà unes condicions menys restrictives per als centres de culte\nMarc CasullerasData: 25/04/18\nL’ordre del dia del ple del mes d’abril consta de 29 punts, 9 dels quals són propostes de resolució presentades pels diferents grups municipals. Pel que fa a la resta, destaca la modificació del POUM per adaptar la implantació dels centres de culte a les condicions que estableix la llei catalana. La nova normativa és menys restrictiva que l’anterior i, per garantir la llibertat i diversitat religiosa, suprimeix les distàncies mínimes entre centres. També afavoreix la creació de centres petits incorporats a la trama urbana. Així, pel que fa a l’aforament, estableix que les edificacions aïllades amb jardí, tinguin un aforament màxim de 50 persones; 200 persones per als centres que estiguin en zones industrials amb front a zones residencials; 200 persones, també, per a aquells que estiguin en sectors urbanístics pendents de transformació; i 50 d’aforament màxim en plantes baixes d’edificis d’ús residencial. En tots els casos la implantació anirà acompanyada d’una Pla Especial i un estudi de mobilitat.\nL’altra modificació que haurà d’aprovar el ple és la dels estatuts del Consorci Sanitari de Terrassa. D’aquesta manera, ja sense la participació de l’entitat privada Fundació Sant Llàtzer, el consorci estarà participat només per ens públics, l’Ajuntament de Terrassa i la Generalitat de Catalunya, i així podrà esdevenir mitjà propi del CatSalut.\nPel que fa al procés de l’aigua, el ple municipal també haurà d’aprovar la gestió temporal de les instal•lacions de la xarxa Ter-Llobregat fins que es reverteixin, definitivament, a la Generalitat.\nPer últim, l’ordre del dia contempla la cessió gratuïta, en favor de l’Ajuntament de Rellinars, de l’Església Vella de Rellinars, i la incorporació de Lluís Muncunill a la galeria de terrassencs il•lustres.\nTags: Aiguacentres de cultecentres religiososCSTgestió de l'aigua\nLluís Ivern presenta l’exposició ‘Transcripcions’ a l’Espai G d’Art\nEl Museu Tèxtil de Terrassa impulsa la nova Xarxa de Museus Tèxtils de Catalunya


Sancho Salido, Jordi Pedagogia Construint una transversalitat real en 10 assignatures a partir de la percepció dels estudiants. Competències dels estudiants Ciències de l'Educació REDICE-04\nBenseny Ardiaca, Antoni Matemàtica Com motivar, com adequar l’avaluació continuada i com mesurar el treball a les assignatures de Matemàtiques. Mètodes d'avaluació Ciències Experimentals i Matemàtiques REDICE-08\nCarnicer González, Artur Física Utilització d’eines de simulació numèrica multimèdia en l’aprenentatge de l’òptica física.Anàlisi de la capacitat d’aprenentatge dels estudiants. Avaluació de l'impacte Ciències Experimentals i Matemàtiques REDICE-04\nSolé Gallart, Maria Isabel Psicologia Transformant la informació en coneixement. Lectura i escriptura epistèmiques a la Universitat. Competències dels estudiants Ciències de la Salut REDICE-04\nBuscà Donet, Francesc Formació del Professorat Sistemes d’avaluació formativa i participativa en el marc de l’EEES. Disseny i aplicació d’activitats d’avaluació i d’instruments de qualificació. Mètodes d'avaluació Ciències de l'Educació REDICE-08


Barcelona es postula com a candidata a ser un laboratori europeu del 5G | Economia | EL PAÍS Catalunya\nBarcelona 9 GEN 2018 - 16:37\tCET\nPresentació d'un projecte 5G a Las Vegas aquesta setmana. AFP\nLa xarxa de connexió 5G, que permetrà més velocitat i connectivitat entre mòbils i altres aparells amb internet, no estarà operativa, com a mínim, fins al 2020, segons els experts. No obstant això, per arribar a aquest objectiu, encara fa falta molta investigació i, el que és més important, el desplegament de les infraestructures necessàries. Per això, la Comissió Europea té en marxa el programa 5G-PPP, i al llarg d'aquest any escollirà un nombre reduït de projectes per crear entorns de prova a diferents ciutats. Per aprofitar aquesta oportunitat, Barcelona ha presentat avui dimarts la seva candidatura per ser una de les capitals digitals d'Europa i atreure així fons públics i inversions de les empreses tecnològiques.\nBarcelona es posiciona com a laboratori per desenvolupar el 5G\nLa candidatura parteix d'un acord entre l'Ajuntament de Barcelona, la Generalitat de Catalunya, les fundacions Mobile World Capital i i2CAT, el centre d'investigació CTTC, la companyia de serveis digitals Atos i la Universitat Politècnica de Catalunya. El consorci creat per aquestes entitats, 5G Barcelona, té com a objectiu desplegar les infraestructures necessàries –antenes, sensors...– i fer de la ciutat un laboratori urbà que atregui les empreses tecnològiques de tot el món. El projecte arriba després que la Fundació i2CAT i la companyia d'infraestructures telefòniques Cellnex ja impulsessin el programa 5GCity per implementar petites antenes a tota la ciutat.\nDesprés del fiasco de la candidatura de Barcelona per acollir l'Agència Europea de Medicaments, l'Ajuntament de Barcelona ja va avisar que treballaria perquè la ciutat fos rellevant en altres àmbits de l'escenari europeu. La implantació del 5G és una de les oportunitats per ser-ho, ja que l'objectiu de la Comissió Europea és que el 2020 almenys una ciutat de cada Estat tingui connectivitat 5G. I el principal atractiu de la candidatura barcelonina és que ja és la capital mundial del mòbil perquè és seu del Mobile World Congress.\nEl director de Mobile World Capital Barcelona, Carlos Grau, ha assenyalat en la presentació de la candidatura que Barcelona "aspira a liderar l'internet del futur amb serveis 5G". El projecte no només l'avala el Congrés de Mòbils, sinó també el fet que l'ecosistema d'empreses i entitats tecnològiques català participa actualment en 22 dels 37 projectes del programa europeu 5G-PPP.\nSegons els càlculs de la UE, el desenvolupament de la tecnologia 5G generarà una activitat econòmica de 130.000 milions d'euros l'any i 2,3 milions de llocs de treball el 2025. Grau ha explicat que, si s'aconsegueix que Barcelona sigui un laboratori per a aquesta tecnologia, es podria captar entre un 10 i un 15% d'aquests fons.\nLa tecnologia 5G permetrà desenvolupar el que anomenen internet de les coses: cotxes i elements domèstics i urbans, com la nevera de casa o els semàfors del carrer, estaran connectats a internet. El primer tinent d'alcalde, Gerardo Pisarello, ha afirmat que el 5G permetrà transformar les polítiques públiques en matèries com la mobilitat sostenible, el medi ambient, la seguretat o la planificació urbanística i beneficiar així la ciutadania, els emprenedors i la indústria.\nPer això, la iniciativa 5G Barcelona preveu tenir el suport d'operadors com Vodafone, que ja ha confirmat que hi participarà, Telefónica, Orange i Cellnex i empreses "tractores", com Seat, el Futbol Club Barcelona i l'Hospital Clínic de Barcelona, amb les quals ha iniciat converses, que hauran d'arrossegar-ne d'altres dels seus respectius sectors.\nPreguntat per la dificultat de tenir èxit amb aquesta candidatura enmig d'un ambient de tensió política arran del procés independentista, el secretari de Telecomunicacions, Ciberseguretat i Societat Digital de la Generalitat de Catalunya, Jordi Puigneró, ha defensat la capacitat de les institucions catalanes de posar-se d'acord per fer convenis com aquest per "continuar i mirar endavant" en projectes de futur i de present. Puigneró ha assegurat que Catalunya té els requisits òptims per convertir-se en un hub tecnològic i ha reivindicat la necessitat de "construir un Estat digital en forma de república".\nLa hiperconnexió conquereix el Mobile World Congress


Trapezi, la Fira del Circ de Catalunya, presenta la imatge de la 23a edició | La Guia De Reus\nInici Actualitat Trapezi, la Fira del Circ de Catalunya, presenta la imatge de la...\nTrapezi, la Fira del Circ de Catalunya, presenta la imatge de la 23a edició\nTrapezi, la Fira del Circ de Catalunya, ha donat a conèixer avui la imatge de la seva 23a edició, una obra de l’il·lustrador i dissenyador gràfic Jan Barceló. Entre el 9 i el 12 de maig, Reus tornarà a omplir les seves places, teatres i carrers del millor circ nacional i internacional amb propostes de petit, mitjà i gran format.\nAmant del circ i públic habitual del Trapezi, Barceló relaciona la filosofia que hi ha darrere de la Fira, que valora el treball humà i l’ofici, amb el seu procés de treball que vincula la il·lustració i el procés d’impressió artesanal de la serigrafia. La imatge que proposa per a la 23a edició del Trapezi presenta l’arribada dels artistes de circ a la ciutat, muntats sobre l’emblemàtic elefant de la fira, amb la intenció de transmetre l’ambient circense que es respira a la capital del Baix Camp durant el Trapezi. Els personatges de la imatge fan referència a alguns dels espectacles que han passat pel Festival en edicions anteriors, amb la voluntat de valorar els artistes que han fet possible la fira i donar la benvinguda als que la protagonitzaran aquest any.\nLes impressions originals fetes per crear la imatge es podran veure exposades durant la fira a l’Espai Professional a Cal Massó.\nAvanç de programació i Espai Professional\nEntre les companyies ja confirmades a la programació d’aquest any destaquen les catalanes Toti Toronell amb l’espectacle Dioptries, Escarlata Circus que estrenarà Quan els crancs portaven talons, i Domichovsky & Agranov amb Dauvaiii, i els belgues Circo Ronaldo amb Fidelis Fortibus.\nCom en anys anteriors, Fira Trapezi manté la seva aposta per ser la cita anual dels professionals del circ a Catalunya i referent del sector en l’àmbit internacional. És per això que, des de fa diverses edicions, la Fira treballa per atreure els millors professionals del circ a l’Espai Professional. Un espai que es projecta com a punt d’impuls al sector del circ amb vocació de fomentar la creació, producció i distribució d’espectacles de tots els formats i disciplines.\nEntre els objectius de l’Espai Professional destaca el de propiciar vies d’acompanyament i suport entre artistes i gestors, tant a escala estatal com internacional, per potenciar especialment la fase de producció o coproducció dels espectacles. L’Àrea professional de Trapezi és un punt de pensament, debat i reflexió sobre el sector i el seu ecosistema que permet afiançar complicitats i crear-ne de noves.\nDurant la Fira Trapezi d’enguany es duran a terme diverses activitats adreçades als professionals i s’acolliran projectes i entitats referents com De Mar a Mar, Pirineus Circ, COFAE i CIRCORED. L’Espai Professional s’ubicarà per segon any a Cal Massó, una antiga fàbrica de licors transformada en centre artístic multidisciplinari, que servirà com a punt de referència i seu de les xerrades i activitats professionals i que serà també la zona d’acreditacions, entrades i punt d’informació per a les companyies, associacions i entitats participants.\nArticle anteriorCURSA ‘HEROIS PER L’ALZHEIMER’\nArticle següentPol Amorós es proclama campió del VI Open Nacional Ciutat de Reus Pre World Tennis Tour 2019


La icònica marquesina de l'estació de França se sotmetrà a una rehabilitació\nL'estació de França. © A. Lajusticia Bueno\nPer Cristina Martín Valbuena | 12 juny 2021\nLes obres, amb un valor de 4,4 milions, renovaran completament la coberta, inaugurada a l'Exposició Universal de 1929 i només rehabilitada amb els Jocs Olímpics\nLa icònica marquesina de l’estació de França se sotmetrà a una rehabilitació integral, després que les inclemències meteorològiques i el pas del temps l’hagin deixat en mal estat. Adif acaba de licitar el contracte d’obres, amb un pressupost de 4,4 milions d’euros i un termini d’execució de 16 mesos.\nAmb la rehabilitació, el gestor d’infraestructures busca allargar la durabilitat i la vida útil dels elements de la coberta i reduir les necessitats de manteniment. Es renovarà la coberta; es milloraran els baixants, que passaran a ser d’acer inoxidable, i es netejarà i protegirà l’estructura auxiliar.\nEn concret, la marquesina compta amb una superfície translúcida de 4.400 metres quadrats i, amb una amplària de 95 metres, la seva estructura metàl·lica cobreix 12 vies i set andanes. Així mateix, amb una longitud d’uns 110 metres i una altura màxima de 36 metres, el seu pes arriba fins a les 1.459 tones.\nAquesta coberta és un dels elements més emblemàtics del conjunt arquitectònic de l’estació, que es va inaugurar amb motiu de l’Exposició Universal de 1929. Dissenyada per Andreu Montaner i fabricada als antics tallers de la Maquinista Terrestre y Marítima, va requerir un total 2.500 tones de ferro i acer per a la seva construcció. Amb els Jocs Olímpics de 1992, la marquesina ja va ser sotmesa a una gran intervenció que ara toca actualitzar.


Coronavirus.- França alerta de l'alt nombre d'asimptomàtics després de registrar 493 contagis i 19 morts en un dia\nPublicat 17/8/2020 22:38:40 +02:00CET\nValery Hache/AFP/dpa - Archivo\nLes autoritats sanitàries de França han alertat aquest dilluns de l'alt nombre de casos asimptomàtics que hi ha al país i han informat que en l'últim dia s'han constatat altres 493 contagis i 19 morts a causa del coronavirus.\nEn un comunicat, el Ministeri de Sanitat ha assenyalat que s'han registrat 15.726 casos al llarg d'una setmana, 6.808 d'ells en tres dies.\nAixí, la taxa de positivitat ha augmentat significativament i es troba ara en un 2,9 per cent. Aquesta dada es basaria en els 626.192 test de Covid-19 que el Govern va realitzar entre el 8 i el 14 d'agost. Dels nous positius, gairebé la meitat són asimptomàtics.\nEn total, 30.429 persones han mort a França a causa del coronavirus --19.924 en hospitals i 10.505 en residències--, que segueix afectant principalment a les regions d'Illa de França, Alta França i Provença.\nEn relació amb els hospitalitzats, el Govern ha alertat d'un augment dels ingressos, especialment a la UCI, on hi ha ara 384 --després de sumar altres 34--. En l'última jornada s'han sumat 234 ingressos hospitalaris, la qual cosa situa el nombre d'hospitalitzats en 4.925.\nDe moment segueixen actius 386 brots al país, 21 d'ells detectats des del diumenge. Des de l'inici de l'epidèmia, 109.300 persones han estat hospitalitzades i 84.065 han aconseguit recuperar-se.


Matito - Centre d'art Cal Massó\n5 € (Infants a partir de 3 anys) 3€ (adults acompanyants)\nEspectacle de titelles. Titellaire: Arnau Colom\nEn un segon quedem atrapats per la seva energia i els seus moviments simpàtics, doncs Matito és l’alegria personificada. Intenta meravellar-nos amb el seu peculiar humor, però la mandra pot més que ell i constantment cerca la manera d’estalviar-se de fer alguna cosa, el que més li agrada és no fer res! Malauradament, en els seus intents de jeure sota l’olivera sempre passa alguna cosa que el desvia del seu objectiu: apareix un gos, el guarda d’ordre públic el condemna per saltar-se la llei, el fan traginar sacs, s’enamora de la Cinteta i s’ha d’encarar amb la mort!\nMatito, sense voler-ho, es convertirà en un autèntic heroi popular defensor de la natura, lluitarà contra les injustícies socials, s’oposarà a la riquesa i a l’explotació, defensarà la força de l’amor i s’enfrontarà als misteris màgics de la vida. Avui no podrà dormir, però cantarà les veritats sense témer les conseqüències! Gràcies a la seva audàcia i al seu inseparable bastó en sortirà sempre victoriós.\nInici de l'espectacle a les 18h - Obertura de portes a les 17:30h


Els barris de Palma no poden créixer com preveu Cort, segons UM\nDavid Oliver | 08 desembre 1998\n«Les barriades així com estan no estan en disposició de créixer com es preveu en la revisió de PGOU de Palma», afirmaren els màxims representants de la direcció d'UM-Palma.\nEl candidat a batle Ferran Trujillo i el seu equip directiu advertiren sobre les múltiples deficiències que la seva formació ha detectat en visitar alguns barris de Palma. Per ara han fet prospeccions a Son Sardina, s'Aranjassa, Polígon de Llevant, Establiments, la Calatrava, el Molinar, Gènova, el Jonquet, el Terreno, Coll d'en Rabassa, Verge de Lluc i ses Veles.\nEls greuges que hi han percebut "considerà" podrien incremantar-se amb les perspectives urbanístiques del pla general de l'equip de Govern municipal del PP. «Quan es parla de moratòria, quan la gent ha sortit al carrer per demanar una aturada, la nostra ciutat es mereix que es faci una reflexió, encara més profunda que en el conjunt de l'Illa».\nEls plantejaments de construcció que hi ha sobre la taula, incidí, superen la capacitat d'«infraestructures» del municipi. «El polítics tenen la gran responsabilitat de fer les modificacions pertinents al pla per aconseguir el creixement sostenible». Els dirigents d'UM admeten que «el millor és tenir la revisió del pla general aprovada tan aviat com sigui possible», però manifestà que «no es poden fer les coses d'un dia per l'altra» i que «el CIM hauria de retornar el PGOU a l'Ajuntament de Palma perquè s'hi incloguessin modificacions».


Les escoles de Gràcia aprenen com es fa el guarnit de festa major | betevé\ninseguretat al Gòtic\nagressions a la Festa Major de Gràcia\nregistre de solars buits\nLes escoles de Gràcia aprenen com es fa el guarnit de festa major\nLa iniciativa educa per evitar destrosses en les decoracions\nAitana Molina | dimecres, 9 de maig del 2018, a les 20.52\nEl projecte Guarnir les escoles apropa la Festa Major de Gràcia als infants i joves del districte amb alguns dels festers. La iniciativa va sorgir dins la campanya “Respectem el guarnit”, per les nombroses destrosses que pateixen els carrers. Aquesta setmana han començat a treballar amb els alumnes de 2n d’ESO dels Jesuïtes de Gràcia.\nEls Jesuïtes de Gràcia han començat aquesta setmana el projecte Guarnim les escoles, una iniciativa d’alguns festers de la Festa Major de Gràcia que va sorgir dins la campanya “Respectem el guarnit”, per les nombroses destrosses que pateixen els decorats dels carrers. Aquest any, participen quatre escoles en aquest projecte, que va començar el curs passat amb una prova pilot al Nou Patufet i l’Escola Sant Josep.\nEl primer dia del projecte, mentre els festers guarneixen una estructura que simula un carrer de festa major, parlen amb els alumnes sobre els tipus de materials, les maneres de subjectar, el pressupost i el temps que es triga a fer un decorat. Així, els joves aprenen que un guarnit pot costar entre 1.500 i 15.000 euros i que s’hi està treballant durant tot l’any. Anna Luna, de 2n d’ESO, explica que, ara que també ells n’hauran de fer un, “no ens agradaria que ens ho toquessin, quan hi vagi aquest estiu no tocaré res”.\nUn guarnit de festa major a l’escola\nDurant un mes, els alumnes estaran treballant el decorat en l’assignatura de visual i plàstica. Hauran de triar un tema, els materials, la manera de treballar-los i establir un pressupost per guarnir l’escola. Es convertiran en festers i organitzaran la seva pròpia festa.\nMarta Soteras, del carrer de la Fraternitat de Baix, del grup impulsor del projecte Guarnim les escoles, explica que el projecte va néixer per conscienciar sobre la feina del guarnit i ajudar a respectar-lo. Però va més enllà: “Veus que l’experiència dels nens acaba sent la mateixa que nosaltres vivim en els nostres carrers. Al final aconsegueixen fer la seva festa i provoquem un intercanvi perquè pugui veure la festa i el guarnit que ha fet una altra escola”.\n— escoles — Festa Major de Gràcia — guarniments\nDenuncien que la Guàrdia Urbana ha retirat pancartes de les festes alternatives de Sants\n“S’incrementa la islamofòbia després d’un atac d’aquest tipus”\nArrenquen el llaç groc del balcó de la seu del districte de Sant Andreu\nRoben porquets del carrer de la Llibertat, guanyador del concurs de guarniments de Gràcia\nAbatut un home que ha entrat a la comissaria dels Mossos de Cornellà amb un ganivet\nEls Mossos tracten d'”atemptat terrorista” i de “fet aïllat” l’atac a la comissaria de Cornellà\nLa plaça de les Dones del 36 tindrà una mitgera dedicada a la miliciana Marina Ginestà


Castell de Voltrera – Abrera / Baix Llobregat | Catalunya Medieval\nCastell de Voltrera – Abrera / Baix Llobregat\nAl fons, omnipresent, la muntanya de Montserrat.\nSituació: A l'urbanització Can Vilalta, dins del municipi d'Abrera – Baix Llobregat (Barcelona).\nÈpoca: Segle XI - Generalitat de Catalunya. *\nEstat: Molt malmès. Lliurament accessible, si trobem oberta la porta d’accés al recinte que conforma una tanca metàl·lica que l'envolta. Boniques vistes.\nAccés - Visitat el 17/11/2007:\nL'edificació es troba dalt de tot d’un turó situat davant de la plaça del Castell de Voltrera, dins l'urbanització.\nUn visitant anterior n'ha facilitat les coordenades, que una vegada introduïdes al navegador del nostre cotxe, ens han permès arribar-hi sense dificultat.\nHem aparcat (41 31 26.45 01 55 38.65) còmodament davant de l'entrada al recinte.\nLocalització: Coordenades d’un punt qualsevol dins del recinte del castell: N 41 31 27.46 E 01 55 33.39 - Altitud: 180 m.\nAltres: Vistes des del castell. Les construccions de la propera urbanització s'apropen perillosament a les restes de l'edificació:\nRestes de murs, encara notables, amb la capella romànica de Sant Pere molt a prop, també en ruïnes.\nAquesta és la part més antiga del castell, datada vers el segle XI.\nLa resta ha estat molt modificada i reconstruïda en època moderna, quan n'eren senyors els Despalau i Amat.\nLa resta de murs, que conformen una planta aproximadament triangular, delimiten diverses estances, molt enrunades, amb les parets bastides amb petits còdols i reble a les parts baixes i tàpia a les altes.\nLa capella és a la banda occidental, fora del recinte però adossada a aquest, fent muralla.\nÉs una petita construcció característica del primer romànic.\nTé una nau amb un absis semicircular i en els murs laterals, molt a prop de l'absis, hi ha excavades a la paret dues absidioles.\nAl parament exterior té ornamentació llombarda però només a la façana de tramuntana.\nTocant a la capella hi ha un arc de pas força colgat que podria ser del segle XVI.\nAquest castell va pertànyer a la baronia de Castellví de Rosanes.\nEl terme de Voltrera és esmentat des del 996, però el castell no és documentat fins el 1027; llavors n'era el senyor Ramon Guillem de Voltrera, que el posseïa com a feu del seu germà, el senyor de Castellví.\nEn fer testament el 1058 Ramon Guillem deixà el castell al seu fill Arbert.\nDesprés fou senyor del castell Pere de Voltrera, fill de Guillem Ramon I de Castellví que l'hi havia deixat en el seu testament el 1110, tot consignant-hi que volia que fos clergue.\nA la generació següent, el castell revertí de nou al llinatge troncal, ja que el senyor de Castellví, Guillem Ramon III, en testar el 1776 el deixà al seu fill Gombau.\nEl llinatge posseïdor de la baronia s'esgota per línia masculina i passa per matrimoni als Montcada.\nDes del segle XVI s'anomena castell de Vilalba.\nAcabada la guerra de Successió els senyors que hi havien viscut per motius de seguretat, abandonen el castell per viure a la casa Vilalba, al peu d'aquest.\nAjuntament d'Abrera: Història\nPublicat el 3 febrer 2012 per Ricard\tdins de Baix Llobregat amb l`etiqueta Barcelona, Bé Cultural d'Interès Nacional, Castells, Catalunya, Edificació segle XI .


Lloguer de cotxes Guaruja - Llogar un cotxe a Guaruja\nLloguer de cotxes Guaruja\nLloguer cotxes en Guaruja\nEl lloguer de cotxes a Guaruja és possible si heu reservat el vostre vehicle de lloguer tan aviat com sigui possible. Per descomptat, encara hi ha moltes més opcions al cotxe, de manera que podeu estalviar fins a un 15-40% del preu del lloguer del cotxe. Compareu les companyies de lloguer de cotxes amb el llogar un cotxe a Guaruja i tria el vehicle adequat per a tu i reserva’t en línia. Feu-ho còmodament des de casa.\nLa majoria de les companyies de lloguer de cotxes ofereixen serveis de lloguer de cotxes Guaruja, de manera que el lloc de recollida i lliurament de l’automòbil pot ser diferent. Òbviament, s’ha de tenir en compte, i abans de la reserva, cal indicar si volem llogar un cotxe a un altre país.\nLlogar un cotxe a Guaruja - Lloguer de cotxes Brasil Aeroport\nA Brasil, hi ha moltes ciutats que poden llogar un cotxe a un aeroport o fins i tot triar l’aeroport per lliurar el cotxe. Per descomptat, en el cas de llogar un cotxe a Guaruja, tenim la possibilitat de marcar un lloc de lliurament diferent des de la ubicació del cotxe. Així doncs, si el lloguer de cotxes a Guaruja, Brasil no es troba en un aeroport, però suposem que sortir del país, anem a volar per via aèria, llavors podeu triar l’aeroport de destinació de lloguer de cotxes a Brasil de totes maneres.\nReserveu un cotxe en línia i trieu entre moltes de les localitats de lloguer cotxes en Guaruja o si viatgeu amb avió, és possible llogar cotxes a Brasil en aeroports com ara lloguer d’aeroports: Aracajú, Belem, Belo Horizonte, Campinas, Campo Grande, Cuiaba, Curitiba, Florianópolis, Fortaleza, Goiana, Ilheus, Joao Pessoa, Juazeiro do Norte, Londrina, Maceio, Manaus, Natal, Navegantes, Petrolina, Porto Alegre, Porto Velho, Recife, Salvador, Sao Luis, Sao Paulo, Vitoria.


Iain A. McGeoch - ABG Intellectual Property\nAgent Europeu de Patents (EQE, 2019)\nUniversity of Glasgow (Regne Unit), Llicenciat en Ciències Químiques (2006)\nUniversity of Oxford (Regne Unit), Màster en Química Mèdica del Càncer (2007)\nL’Iain es va incorporar a ABG el 2014, és associat i responsable de l’oficina d’ABG d’Euskadi, a Bilbao. La seva pràctica habitual es centra en la tramitació i redacció de patents i l’elaboració d’informes i recerques de patentabilitat, en diversos camps de la tècnica, principalment a les àrees de química y farmàcia. És Agent Europeu de Patents (EQE, 2019).\nAbans de formar part d’ABG, l’Iain va treballar tres anys en una agència de propietat industrial a Bilbao. Pel que fa a la seva experiència en laboratoris, l’Iain va treballar a la farmacèutica Merck, en la síntesi i relacions estructura-activitat de compostos antipsicòtics, i a la Universitat d’Oxford (Regne Unit), en el descobriment de fàrmacs contra el càncer, en particular en la identificació d’inhibidors de PRMTs i N-acetilhexosaminidasses. A més, l’Iain va estudiar a la Universitat de Glasgow (Regne Unit) la síntesi total de l’alcaloide piperidínic (+)-α-conidrina i va obtenir la medalla Professor William Parker Memorial per ser el primer de la seva promoció en Químiques.\nIdiomes: castellà (nadiu), anglès (nadiu) i alemany.


Almadrava Activitats - Almadraba Park Hotel Hotel a Roses, Costa Brava\nNAVEGACIÓ A CATAMARÀ\nUna de les millors formes d'experimentar les famoses postes de sol de la Costa Brava és des d'un catamarà, navegant al voltant de l'única i magnífica costa. El catamarà ben equipat s'aturarà en els principals llocs d'interès, incloses les petites "cales". Per finalitzar el recorregut, l'equip de Almadrava prepararà diferents snacks amb begudes locals, fent d'aquesta activitat una de les millors activitats de '' Coses a fer a la Costa Brava '\nLa Costa Brava és un dels destins de vacances més populars del món, rica en antics jaciments arqueològics, cultura vibrant i local e immensa bellesa natural. Algunes de les poblacions més conegudes són Roses, Cadaqués, Port de la Selva, l'Escala.\nCosta d'aigües cristal·lines, cada "cala" té la seva pròpia bellesa i encant. Paisatge i Aigua formen un petit paradís al cor de la mar Mediterrània.\nEl món submarí de la Costa Brava és únic i extremadament popular per a excursions i tours de busseig durant tot l'any. Illes Medes, en particular, és una de les illes més famoses d'Espanya per la seva geologia i història de tresors de corall.\nL'Empordà Wine Tour va introduir el concepte d'enoturisme en aquesta terra vinícola única i mil·lenària. El nostre propòsit és simplement oferir als nostres clients una excel·lent experiència en el món de el vi.\nOferim una varietat de rutes enològiques i gastronòmiques a l'Empordà - Costa Brava. En els nostres recorreguts, els clients aprenen sobre el sòl i el microclima, vi, les vinyes i les tècniques de cultiu i són introduïts a les varietats de raïm úniques, així com a les modernes tècniques de vinificació utilitzades aquí.\nTots els nostres itineraris són seleccionats pel nostre equip intern d'experts en vins. Els nostres tours estan inspirats en la nostra passió i coneixement d'aquesta increïble regió vinícola i estan dissenyats després d'una investigació contínua i molts anys d'experiència.\nEXPERIMENTA COSTA BRAVA AMB UN AMIC EMPORDANÉS\nViure la Costa Brava amb el teu amic català et permetrà visitar els nostres llocs més famosos, així com aquells que només els locals coneixen. Viatja al seu propi ritme, amb l'avantatge d'estar amb algú que coneix bé la regió i ofereix un pont de comunicació per ajudar-lo a barrejar-se amb els vilatans.\nPassar part de les seves vacances amb nosaltres li permet experimentar la veritable essència dels llocs que visita.\nEt permetem comunicar-te i interactuar amb els vilatans en diferents barris i diferents oficis, gaudint de l'esperit i la calidesa de la gent i la seva cultura. Elabori el seu propi itinerari o escolliu un dels nostres encantadors programes, curosament dissenyats per satisfer els seus interessos.\nEls tours estan marcats amb moments memorables i l'elegància dels plaers simples de la vida que aquesta majestuosa terra té per oferir.\nEXCURSIONS A PEU PER COSTA BRAVA\nOferim visites guiades dissenyades per a viatgers que estimen explorar, gaudeixen caminant i estan interessats en experimentar l'estil de vida local.\nVisiteu les joies secretes de la Costa Brava lluny de l'enrenou i el bullici, caminant per camins antics i pintorescs carrerons empedrats ....\nMeravella't amb el famós Cap Norfeu, explora pobles blancs verges i gaudeix de l'increïble paisatge.\nEls nostres tours respecten el delicat medi ambient de la regió. Uniu-vos i experimenti la veritable bellesa de la Costa Brava.\nFeu un impressionant viatge en helicòpter per la Costa Brava a algunes de les "Cales" i pobles més famosos com Almadrava, Montjoi i Jòncols, així com el fascinant poble de Cadaqués.\nDescobreixi la regió de la Costa Brava a través dels ulls d'un fotògraf i capturi records per a tota la vida.\nAquest recorregut fotogràfic semiprivat brinda als visitants l'oportunitat única de gaudir de les millors i més fotogèniques vistes que la Costa Brava té per oferir.\nComençar les seves vacances a la Costa Brava amb un Photo Safari a Cadaqués és una manera meravellosa de fer un recorregut en automòbil i a peu per la regió d'un extrem a l'altre, per veure llocs que d'una altra manera perdria i dur-se a casa habilitats fotogràfiques i records que duraran tota una vida.\nQUAD, BIKING, FLYING, KAYAKING ADVENTURE, JETSKI, WINDSURF I PARASAILING TAMBÉ SÓN ACTIVITATS QUE ES PODEN RESERVAR DIRECTAMENTE AMB L'EQUIP DE GUEST RELATIONS\nHOTEL RESORT ACTIVITATS\nTENIS, FITNESS, SQUASH, PING PONG, PETANCA, SPA - BENESTAR AMB JACUZZY, TRACTAMENTS I MASSATGES A L'AIRE LLIURE, SAUNA i ESCACS PER JUGAR


El Parlament aprova el decret llei sobre habitatge\nHi han votat a favor JxCat, ERC, comuns i la CUP\nEl Parlament ha aprovat el decret llei per millorar l’accés a l’habitatge amb els vots de JxCat, ERC, comuns i la CUP. El grup PSC-Units s’hi ha abstingut mentre que Cs i PPC hi han votat en contra. És el segon decret sobre habitatge del departament de Territori de la legislatura, el primer el va retirar abans de debatre’s al ple del Parlament perquè no tenia garantida la seva aprovació. En el marc del ple del Parlament, el conseller de Territori i Sostenibilitat, Damià Calvet, ha defensat que el decret dona una “resposta ferma i transversal” a les necessitats de la societat catalana i l’ha qualificat “d’imprescindible” per renovar “de forma consensuada” el marc legislatiu del dret a l’habitatge.\nAixí mateix, el conseller ha defensat que s’hagi de fer a través d’un decret llei en comptes d’un projecte de llei que comporta més debat al Parlament. “El país no pot esperar el temps de l’elaboració d’una llei ordinària. Calia acudir a aquest procediment de decret llei i poder-lo convalidar amb urgència”, ha afegit. En aquest sentit, Calvet ha explicat que el Govern no és partidari de tramitar el decret, un cop aprovat, a través d’un projecte de llei.\nLa portaveu de CatECP Susanna Segovia ha defensat que un cop aprovat ara el decret s’ha de desplegar i que, per això, calen recursos. Així mateix, ha demanat al Govern que sigui “contundent” a l’hora d’exigir la seva aplicació i transmeti el missatge que hi haurà sancions si s’incompleix la normativa.\nLa diputada de la CUP Maria Sirvent ha explicat el vot a favor amb l’argument que “les millores són necessàries” tot i considerar que es tracte de “mesures de mínims”. En la mateixa línia que els comuns, Sirvent també ha afirmat que les millores s’han introduït gràcies a la “pressió i mobilització popular”. A més, ha criticat que el decret no soluciona la manca de parc d’habitatge públic.\nLa diputada de PSC-Units Rosa Maria Ibarra ha criticat que el decret “defuig” de les responsabilitats en habitatge i que “no afronta de manera decisiva” la situació. “Compartim els objectius però cal bona legislació i recursos”, ha afegit dirigint-se al Govern per argumentar l’abstenció dels diputats socialistes.\nPer la seva banda, el diputat de Cs Sergio Sanz ha denunciat que el Govern busca “rèdit electoral” amb el decret llei mentre que el diputat del PPC Santi Rodríguez s’ha mostrat en contra de la via de la regulació en l’àmbit de l’habitatge.\nUna de les principals mesures del decret llei és l’establiment d’un lloguer social obligatori per a aquelles persones que acreditin una situació de vulnerabilitat i se’ls acabi el contracte de lloguer o es trobin en processos de desnonaments. Així, els grans tenidors amb inquilins sense contracte de compra ni lloguer, estaran obligats a oferir-los un lloguer social en cas que acreditin trobar-se en una situació de vulnerabilitat.\nA més, el decret preveu expropiar als grans tenidors els pisos desocupats durant més de dos anys, amb un preu un 50% inferior. Es considerarà grans tenidors els propietaris d’almenys quinze habitatges.\nEl decret llei també estableix un únic preu de compra i lloguer social a tots els municipis de l’Àrea Metropolitana. D’aquesta manera, per exemple, un lloguer social a Sant Cugat tindrà el mateix import que un a Ciutat Vella.\nPer incidir en el preu del lloguer d’habitatges lliures, amb aquest decret el Govern preveu implementar ajuts i bonificacions per als arrendadors amb rendes inferiors a l’Índex de Preus de Referència.


Mallorca - Israel: la diàspora a l'inrevés\n07 maig 2021 12:28\nXuetes i no xuetes s'estableixen a la «terra promesa» en un procés d'immersió cultural i religiosa\nAntoni Mateu | 17 febrer 2008\nUn dia indeterminat de mitjan dels anys seixanta, un emissari del canceller d'Alemanya, que aleshores era Kurt Georg Kiesinger, arribà a Mallorca amb una missió ben clara: aconseguir a totes passades els rimmonim que el capítol catedralici guardava al museu de la Seu. Amb la compra d'aquest objecte litúrgic, únic al món, que s'utilitza a les sinagogues, Alemanya volia recompensar l'estat d'Israel pels danys soferts amb l'Holocaust.\nAquella intenció, però no prosperà. El capítol s'hi negà de manera rotunda i aquelles dues peces fetes amb filigrana d'argent de valor incalculable, actualment encara estan exposades a les vitrines del museu. «Si per atzar arrib a terra estranya/ i m'atrapa de cop i volta la solitud,/ a qui podré enviar/ una postal meravellosa?», diu el poeta israelià Iehuda Amikhai (1924 - 2000), que fa pocs anys va ser traduït al català pel també poeta i estudiós de les llengües semítiques Manuel Forcano (Barcelona, 1968). Va ser precisament aquest atzar el qual va voler que aquestes dues peces judaïques, i que tenen el seu origen a la sinagoga de Cammerata, a l'illa de Sicília, acabàs essent la Seu de Mallorca.\nTanmateix hi ha qui, amb el destí -o la planeta, com deia el poble antigament- fa girs inesperats o mals d'entendre als ulls de les convencions socials. Aquell mateix camí que el canceller alemany volia que fessin els rimmonim (ja que són dues les peces que es conserven a Palma d'aquestes característiques i, en hebreu, el nombre plural s'expressa amb una m final) l'han fet al llarg dels darrers decennis una sèrie de persones que són mallorquines de naixement.\nEn la majoria dels casos es tracta de xuetes que, coneixent el llegat jueu de Mallorca, han fixat la seva residència a l'estat d'Israel. Això, però, no només ha comportat un canvi geogràfic, sinó que ha anat acompanyat de tot un procés d'immersió social, religiosa i lingüística al nou lloc d'acollida.\n«A edat de trenta anys jo era director d'un hotel a Cala Millor i ara, amb quaranta-dos, dedic la meva vida a l'estudi del Talmud, visc a Jerusalem, estic casat amb una polonesa que també s'ha convertit al judaisme i tenim quatre fills. Som allò que a Europa se'n diu un jueu ortodox», explica en una conversa telefònica Josep Fuster Aguiló (Sant Llorenç des Cardassar, 1965), que ara es fa dir Yosef.\nAquest és el novè any que Yosef resideix a la «terra promesa». «Venir a viure a aquí va ser una decisió madurada, -explica el llorencí- no fou una cosa que es pensa d'un dia per l'altre. Baldament a ca meva fóssim xuetes, d'aquest tema no se'n parlava mai. Però quan ets al·lot et tems que quan et baralles amb els altres al·lots et diuen amb intenció d'ofendre't: «Xueta, més que xueta!» De tot d'una, un no sap què és. Gratant, gratant, però, un arriba a aclarir-ho. Quan vaig començar a investigar sobre judaisme, jo no sabia quin era el meu objectiu. Només sabia quin era el meu punt de partida. Ara, però, veig que el meu destí era Israel».\nEn un principi, qui obrí el camí a Yosef fou Nissan ben-Avraham o, dit d'altra manera, Nicolau Aguiló Pujadas, que s'hi establí el 1977. «Jo no sabia si allò que havia agafat, només era una curolla. Quan vaig conèixer Nissan, però, vaig veure que n'hi havia d'altres que ja ho havien fet i els havia anat bé. A més, el fet que fos xueta m'obrí portes», explica Yosef.\n«No tothom que ha iniciat aquest procés, l'ha culminat. De xuetes, que ho han intentat, n'hi ha hagut d'altres. La majoria, però, no s'han arribat a convertir i han retornat a Mallorca», diu l'hoteler esdevingut home de religió.\nAquest fenomen no es restringeix a xuetes. Hi ha persones que, baldament en principi siguin alienes al llegat jueu, també es converteixen al judaisme i van a viure a Israel. Aquest és el cas de Malka Rappaport Hovav, que és professora de català a la Universitat Hebrea de Jerusalem. A Mallorca era Margalida Lladó, una filòloga del Coll d'en Rabassa. Un dia, ella i la seva parella, Àngel Serra, militant d'ERC, també decidiren emprendre el viatge. DdB intentà, sense èxit, contactar amb ells.


Escola Andersen | Infantil, Primària i ESO | Terrassa » Curset d’estiu\n– Curset d’Estiu –\nEl curset d’estiu és un esplai de l’Escola Andersen que fa 25 anys que es duu a terme.\nAquest any el curset d’estiu es durà a terme entre el dilluns dia 28 de juny i el divendres dia 23 de juliol. L’horari del curset serà: matí de 9h a 13h i tarda de 15h a 17h. Hi haurà servei d’acollida matinal a partir de les 7:45h, que serà gratuït. També hi haurà servei de menjador. Les persones interessades poden apuntar-se 1 setmana, 2 setmanes, 3 setmanes, 4 setmanes o només matins. El preu del curset no inclou les sortides ni la piscina.\nDurant el mes de juliol els monitors/es del centre posen en pràctica amb els nens i nenes d’Infantil i Primària una sèrie d’activitats prèviament programades per tal que aquest primer mes de vacances d’estiu es gaudeixi i s’aprofiti al màxim.\nLa idea del curset d’estiu és aprofitar les instal·lacions del centre per avançar els deures d’estiu i realitzar un seguit d’activitats i sortides lúdiques. Un dels pilars bàsics dels continguts de les diferents sessions que es desenvolupen a l’esplai són les manualitats, tallers i campionats; exercicis motivadors, dinàmics i que ajuden al desenvolupament de la creativitat i la imaginació dels infants. La cooperació que s’estableix entre companys/es i monitor/es faran del mes de juliol tota una experiència.\nAixí que des de la direcció del curset volem convidar a tots els nens i nenes que encara no han tingut aquesta experiència a que s’apuntin del dilluns dia 1 de març de 2021 al dilluns dia 31 de maig de 2021 al nostre esplai. Com també aprofitem per agrair la confiança i la col·laboració de tots aquells altres alumnes que any rere any decideixen passar el seu primer mes de vacances amb nosaltres.\nA continuació, en el següent link, trobareu el full d’inscripció i els horaris dels diferents grups.\nHorari Educació Primària (1r-2n)\nHorari Educació Primària (3r-4t-5è)\nMATERIAL QUE CAL PORTAR AL CURSET D’ESTIU:\n– Cal que els vostres fills/es (2-6 anys) portin una bata de pintura, una ampolla d’aigua i l’esmorzar.\n– Els nens i les nenes que aquest any han fet Primària han de portar deures cada dia. Es faran a primera hora del matí.\n– També poden portar deures els nens i nenes de P4 i P5 (opcional).\n– Guerres d’aigua: Cal portar tovallola, banyador, xancles, crema solar i\ncubells o altres joguines.\n– Es poden portar joguines per jugar al pati.\n– Els dies d’audiovisuals poden portar crispetes i begudes (opcional).\n– Cada setmana veureu, a la part inferior de l’horari, el material que\nnecessiten per fer algunes de les manualitats.\n– Cal portar signades les autoritzacions de sortides i drets d’imatge la\nprimera setmana del curset d’estiu (s’entregaran el primer dia).\n– Cal comunicar al monitor del vostre fill/a qualsevol al·lèrgia.\n– Els pagaments de les sortides es realitzen a Secretaria amb un sobre tancat amb l’import exacte.\n– Els pagaments de les sortides es realitzen a Secretaria.\n– El servei de menjador es tramita i es paga a Secretaria.\n– Teniu el servei de matiners de 7.45-8.55h. Es pot tramitar a Secretaria.


El 75,83 per cent dels grecs s'oposa a la reunificació de Xipre\nEl resultat impedeix a la República Turca del Nord estar dins la UE\nUn 75,83 per cent dels grecoxipriotes optaren pel «no» al pla de l'ONU per a la reunificació de Xipre, mentre que el 24,17 votaren que «sí», segons els resultats finals. Pel seu costat, a la part turcoxipriota el 64,91 per cent votaren a favor i el 35,09 per cent en contra del pla, que pretenia posar fi a trenta anys de divisió de l'illa, després de l'ocupació de la zona nord per les tropes turques el 1974.\nAquest resultat impedirà que la República Turca del Nord de Xipre (RTNC), tan sols reconeguda per Ankara, s'adhereixi al costat de la República de Xipre a la Unió Europea el primer de maig.\nEl «no» grecoxipriota no ha suposat cap sorpresa, ja que les enquestes al sud de l'illa indicaven que un 70 per cent d'aquesta comunitat no donava suport a la proposta de l'ONU, ja que considera que hi ha massa concessions a les condicions imposades per Turquia. La Comissió Europea lamentà «profundament» que la comunitat grecoxipriota no hagi acceptat un acord que posi fi a la divisió de l'illa, encara que afirmà que respecta la «decisió democràtica» dels ciutadans.\nEl primer ministre turc, Recep Tayyp Erdogan, lamentà ahir el «no» dels grecoxipriotes al pla de reunificació de l'illa i demanà que l'ONU posi fi a l'aïllament polític del nord de l'illa, de població turca. «Ara tothom ha vist que Turquia i els turcoxipriotes estan a favor de la solució» del problema de Xipre, assegurà Erdogan en la seva primera reacció del resultat del referèndum de reunificació efectuat ahir de manera separada però simultània al nord i al sud de l'illa.\nEl ministre de Relacions Exteriors turc, Abdul·là Gul, també lamentà que els esforços internacionals per a la reunificació de Xipre hagin acabat en un fracàs. Per la seva banda, Grècia «treballarà per deixar obert el procediment de recerca d'una solució definitiva» al problema de la divisió de Xipre, malgrat el rebuig per part de la comunitat grecoxipriota del pla de reunificació de l'ONU, segons declarà ahir el portaveu del Govern hel·lènic, Theodoris Russopoulos.


SERVEIS SOCIALS I INFÀNCIA - Consell Comarcal del Vallès Occidental\nPortada > Actualitat > COVID-19 > SERVEIS SOCIALS I INFÀNCIA\nAjut per fer econòmicament més accessibles les activitats del lleure educatiu a Catalunya\nDirigit a famílies que tinguin uns ingressos bruts inferiors als 25.180,44 euros anuals i que inscriguin l'infant o els infants a càrrec d'entre 3 i 17 anys a una activitat d’educació en el lleure que tingui lloc a Catalunya, entre el 22 de juny i el 13 de setembre de 2020. Cada família té dret a sol·licitar un sol ajut per a una activitat d'educació en el lleure per cada fill o filla.\nPoeu consultar les preguntes freqüents sobre l’ajut AQUÍ\nPrestació d’urgència de la Generalitat de Catalunya per a subministraments bàsics per a persones afectades per la situació de crisi ocasionada per la COVID-19\nLa prestació consistirà en un ajut extraordinari per a la sostenibilitat econòmica de les famílies a Catalunya per un import de dos-cents euros, en un pagament únic, amb l’objectiu de facilitar l’adquisició de productes d’alimentació, farmàcia i altres subministraments bàsics. El termini per presentar les sol·licituds comença el dijous 30 d’abril i restarà obert fins a l’exhauriment de la dotació pressupostària destinada a la prestació.\nAccés a la informació del Departament de Treball i al formulari per sol·licitud.\nInformació relacionada amb els tràmits de Renda garantida de ciutadania (COVID-19)\nLa Renda garantida de ciutadania és la prestació social econòmica periòdica a través de la qual s’asseguren els mínims d'una vida digna a les persones i unitats familiars que es troben en situació de pobresa, per tal de promoure la seva autonomia i participació en la societat. En aquest enllaç podeu consultar la informació dels tràmits de Renda Garantida durant la Covid-19.\nSAD – Servei Atenió Domiciliària\nEl servei d’ajuda a domicili proporciona tasques que es realitzen a la llar de persones o famílies que es troben, per motius físics o socials, en situació de mancança d’autonomia temporal o permanent, La prestació del Servei d’Ajuda a Domicili Comarcal es realitza als següents municipis: Castellbisbal, Matadepera, Sant Llorenç, Sant Quirze, Palau-solità i Plegamans, Polinyà, Ullastrell, Viladecavalls, Santa Perpètua de Mogoda, Badia del Vallès i Sentmenat.\nEnllaç al Servei d'Atenció Domiciliària\nEquip d'Atenció a la Infància i l'Adolescència (EAIA)\nL’Equip d’Atenció a la Infància i l’Adolescència acompanya les famílies que atén tenint en compte l’excepcionalitat imposada pel Covid-19. (Nota de premsa del dijous 19 de març)\nPer a qualsevol situació urgent es pot contactar amb els Serveis Socials de cada municipi. Per qualsevol urgència també es pot contactar amb el telèfon de la Generalitat per temes d'Infància: 116111.\nTelefon Infància Respon\nEl telèfon d’Infància respon de la Generalitat és el 116111. És per notificar qualsevol situació en relació als infants de Catalunya. Està obert 24h els 365 dies de l’any.\nConsells per a pares de nens i adolescents sobre com afrontar el dol per COVID-19. Elaborat per la Corporació Sanitària Parc Taulí\nDes del Servei de Salut Mental Infants i Joves de la Corporació Sanitària Parc Taulí, l'equip de psicologia hem elaborat unes fitxes amb consells per als pares per poder donar resposta a les situacions de dol, en funció de les diferents edats dels seus fills.\nPodeu consultar les diferents fitxes en aquest enllaç.\nGent gran: consells per a un confinament saludable\nConsells del Departament de Salut de com cuidar-nos durant el confinament, especialment adreçats a la gent gran. (Enllaç)\nAjuts per pal·liar la crisis\nWeb amb els enllaços a la informació disponible a tots els ajuts habilitats per fer front a la crisi del coronavirus de la Generalitat: de consum, per a treballadors, per a l’economia personal i familiar, d’habitatge i per a empreses i autònoms


Pitching-Universitat-Industria-a-la-recerca-del-talent-emergent - Facultat d'Informació i Mitjans Audiovisuals - Universitat de Barcelona - Universitat de Barcelona\nAvís | 26-11-2020\nEl dimarts 1 de desembre s'inaugura una nova Setmana del Talent Audiovisual. Durant quatre dies, el Clúster Audiovisual de Catalunya organitza diverses activitats adreçades als estudiants de les universitats catalanes que participen en la Taula d’Universitats del Clúster.\nEl Pitching Universitat-Indústria és l’esdeveniment anual on els estudiants universitaris proposen els seus projectes a professionals de tots els sectors de la indústria audiovisual. Gairebé un centenar de projectes de ficció, de no ficció, de noves finestres, de formats televisius i de videojocs passen un exhaustiu procés de selecció i de formació, i queden en una trentena de projectes per fer un pitch de deu minuts davant la indústria.\nCinc estudiants de Comunicació Audiovisual i del doble itinerari InfoCom tenen cita el dijous 3 de desembre amb una taula de professionals especialitzats que escoltaran les seves exposicions. Es tracta de Daniel Molina, amb el projecte de no ficció La última faràndula del Raval; Maria Ribas i Roger Centeno, amb la sèrie de ficció Cinco mujeres en la calle; i Gerard López i Noemí Llopart, amb el llargmetratge de ficció La caja de Robles. També assistiran com a oients de la sessió en línia del pitch del matí els estudiants de Producció Audiovisual de tercer curs de Comunicació Audiovisual.


Digitalitzem els comerços de proximitat de la ciutat amb el programa re-connectant – Barcelona Comerç\nDigitalitzem els comerços de proximitat de la ciutat amb el programa re-connectant\nre-pensem, re-inventem, re-iniciem, re-obrim! 400 comerços de proximitat de la ciutat es digitalitzen per una millor gestió del dia a dia postcovid\nDimarts, 8 de juny de 2021 | Autor/a foto:\nLa crisi provocada per la Covid19 ha evidenciat la necessitat inajornable de l’adaptació digital del comerç de proximitat. Tenir presència a internet, fer ús de les XXSS o perdre la por a l’e-commerce és ara, més que mai, cabdal per la pervivència de molts dels comerciants de Barcelona.\nAixí neix re-connectant. Impulsat per Barcelona Activa, finançat per Endesa i gestionat per Barcelona Comerç.\nAvui, dimecres, 8 de juny, el programa ha estat presentat pel president de la nostra entitat, Barcelona Comerç, Salva Vendrell, conjuntament amb el Primer Tinent d’Alcalde i president de Barcelona Activa, Jaume Collboni, la Regidora de Comerç, Montserrat Ballarín i la Directora General d’Endesa a Catalunya, Isabel Buesa.\nEl projecte nascut a Barcelona Activa, detecta, a l’inici de la pandèmia, la necessitat de millorar la competitivitat i la digitalització del comerç presencial per tal de disminuir els efectes adversos de la crisi provocada per la crisi covid19 i és un exemple més de col·laboració público-privada, que ens ha d’acompanyar els propers anys.\nAixí doncs, re-connectant acompanya i empodera al comerciant durant tot el procés d’implantació del seu pla de digitalització, de principia a fi, pas a pas, de tal manera que acabarà el programa amb l’autonomia, la seguretat i els recursos suficients per integrar la vessant digital en el dia a dia de la gestió del seu negoci.\nAquest acompanyament el fan 20 agents digitals especialitzats en aquesta matèria i contractats especialment per dur a terme aquesta tasca. Agents digitals, contractats, gestionats i coordinats per Barcelona Comerç, gràcies al suport d’Endesa, plenament implicada en l’impuls de les primeres oportunitats laborals d’alt nivell entre els joves del nostre país.\nActualment, 127 comerços ja gaudeixen dels beneficis de re-connectant i ja han estat programades més de 3.638 hores d’assessorament relacionades amb les diferents accions recollides al pla de digitalització a la carta creat per a cada comerç. Entre altres temàtiques i de la ma dels agents digitals, que fan de mentors dels comerciants i amb qui estableixen una estreta relació de col·laboració i confiança , es facilita formació quant a configuració i revisió web i perfils de XXSS, revisió i millora SEO, recerca i identificació de paraules- clau, configuració e-commerce, planificació de newsletters o definició de continguts i publicacions, per exemple.\nEls comerços que encara no hagin accedit al programa re-connectant i estiguin interessats en fer-ho poden presentar la seva sol·licitud a: https://empreses.barcelonactiva.cat/ca/web/es/assessorament-en-digitalitzacio\nre-connectant: un any, una ciutat, 20 agents digitals i 400 comerços de proximitats preparats pels desafiaments d’una nova societat.\nActualització flexibilització mesures covid19\nEl Procicat demana al TSJ prorrogar una setmana el toc de queda d’1 a 6 de la matinada\nLimitació de l’horari de restauració fins a les 00.30h i toc de queda d’1 a 6 de la matinada\nEl comerç de proximitat de Barcelona se centra en la seva competitivitat mentre costa recuperar l’activitat comercial\n© Barcelona Comerç 2021


Yankale - Puck Cinema Caravana\nGil Alkabetz (1995)\nEl curtmetratge investiga el cas de Jakob L. (Yankale), un administratiu que un dia no arriba a temps a la feina. AL llarg dels 8 minuts de pel·lícula, descobrim més coses de la seva vida, la seva infantesa i, sobretot, de la seva relació amb la seva mare opressora. Un abisme entre els nostres desitjos i les nostres obligacions.\nL’animador Gil Alkabetz, d’origen israelià, ha creat amb el temps un impressionant cos d’animació independent des de la seva pel·lícula de graduació del 1985, Bitzbutz. Els seus treballs, amb humor sec, freqüentment manipulen l’espai i exploren els límits de la narrativa a mesura que palesen la identitat, la guerra i la naturalesa humana.